આ દરમ્યાન ઉંઝાના અમુક ખાટસ્વાદીયાઓનું ટોળાશાહી માનસ અને તેમાં પણ કોમી તોફાનો બાદ તેમણે એવી ઝડપ પકડી હતી કે સામાન્ય બાબતમાં પણ ટોળાઓ આક્રમક થઈ જતા હતા આ સ્થિતિનો લાભ લઈ અમુક ખાટસ્વાદીયાઓએ વ્યક્તિગત લેતીદેતીના વ્યવહારોમાં ગુંડાગીરી દાદાગીરીનું પ્રદર્શન ટોળાશાહિમાં કર્યું ઉંઝાના માર્કેટ યાર્ડમાં એક મારવાડી વેપારીને મારમારી કપડા ઉતારી યાર્ડમાં ફેરવ્યા અને આ દીગંબર ફોટાઓ મુંબઈ ટાઈમ્સ ઓફ ઈન્ડીયાની આવૃત્તિમાં છપાયા આથી ખૂબજ મોટો હોબાળો મચ્યો અને પોલીસ વડાએ જયદેવને પૂછયું કે આ શું બાબત છે ?